Ευχαριστούμε πολύ την Κική για την φιλοξενία της. Το σπίτι θα το χαρακτήριζα ακριβώς σαν ένα καλό δωμάτιο ξενοδοχείου με όλες τις παροχές δωματίου. Το ενδιαφέρον που δείχνει η Κική στο να λάβει πραγματικά σχόλια μετά αλλά και κατά τη διαμονή ώστε να βελτιώσει το ήδη καλό σπίτι είναι σημαντικό ώστε να είναι οι επισκέπτες πάντα ευχαριστημένοι. Ιδιαίτερα θετική εντύπωση μας έκανε η καθαριότητα καθώς και η ευκολία της ύπαρξης πάρκινγκ. Η περιοχή σίγουρα από τις καλύτερες της Θεσσαλονίκης καθώς, πέραν του ότι είναι όμορφη, είναι πολύ κοντά και στο κέντρο αλλά και στα εμπορικά κέντρα. Τέλος πολύ θετικό ότι η Κική πραγματικά ενδιαφέρεται στο να δώσει καλές προτάσεις για μέρη της πόλης που αξίζει να επισκεφτεί κανείς. Εμάς αυτό δε μας χρειάστηκε καθώς τη γνωρίζουμε την πόλη καλά αλλά σίγουρα αυτό είναι πολύ σημαντικό για τους επισκέπτες που πάνε για πρώτη φορά στη Θεσσαλονίκη.